双调・江儿水叹世
作者：王仲元
朝代：元

paragraphs: 谁待理他闲是非，紧把红尘避。
庵前绿水围，门外青山对，寻一个稳便处闲坐地。
竹冠草鞋粗布衣，晦迹韬光计。
灰残风月心，参得烟霞味，寻一个稳便处闲坐地。
茅斋倚山门傍溪，镇日常关闭。
安闲养此心，去住从吾意，寻一个稳便处闲坐地。
功名玉关十万里，委实劳心力。
争如四皓仙，不愿三公位，寻一个稳便处闲坐地。
功劳既成名遂矣，便索抽身退。
裴公绿野中，陶令东篱内，寻一个稳便处闲坐地。
笑他卧龙因甚起？不了终身计。
贪甚青史名？弃却红尘利，寻一个稳便处闲坐地。
扁舟五湖越范蠡，有分烟波内。
丝纶远是非，蓑笠多风味，寻一个稳便处闲坐地。
红尘不来侵钓矶，别却风云会。
一钓了此生，七里全身计，寻一个稳便处闲坐地。
五柳绕庄菊满篱，自谓羲皇世。
三径可怡颜，一榻堪容膝，寻一个稳便处闲坐地。
妇人脸上笑靥一团儿可人纯是娇，妆点如花貌。
抬叠起脸上秋，出落腮边俏，千金这窠里消费了。
套数。